Dennis Bergkamp
Dennis Nicolaas Maria Bergkamp (sündinud 10. mail 1969 Amsterdamis Hollandis) on endine Hollandi jalgpallikoondise ründaja. Ta mängis Amsterdami Ajaxis (1986–1993), Milano Internazionales (1993–1995) ja Londoni Arsenalis (1995–2006). Bergkamp sai eesnime tänu asjaolule, et ta jalgpallifännidest vanemad olid vaimustatud Manchester Unitedi meeskonnas mänginud Šotimaa ründajast Denis Lawiast. Poja nimeks taheti algul panna Denis, kuid siis arvati, et see sarnaneb liiga palju naisenime Denise'iga. Nii sai ta nimeks Dennis.